ໂທຣະພາບອີຣ່ານ ກ່າວວ່າ ອີຣ່ານເລີ້ມກັ່ນທາດຢູເຣນຽມ ເພື່ອ ຍົກລະດັບ ໃຫ້ສູງຂຶ້ນ
ຂ່າວສຳຄັນອື່ນໆ: ຜູ້ນຳເກົາຫລີເໜືອສັນຍາວ່າ ພຽງຢາງ ມີຄວາມໝາຍໝັ້ນ ຈະເຮັດໃຫ້ແຫຼມເກົາຫລີ ເປັນເຂດປອດ ນິວເຄລັຽ; ມີ 6 ຄົນບາດເຈັບ ໃນການປະທ້ວງ ທີ່
ອີຣ່ານກ່າວວ່າ ຕົນໄດ້ ເລີ້ມ ກັ່ນທາດຢູເຣນຽມເພື່ອຍົກລະດັບຫຼືເກຣດໃຫ້ສູງຂຶ້ນແລ້ວ ຊຶ່ງເປັນການຝ່າຝືນ ຕໍ່ການດຳ ເນີນ ຄວາມພະຍາຍາມ ຂອງນາໆຊາດທີ່ຈະ ຫລຸດຜ່ອນ ກິຈກັມນິວເຄລັຽ ຂອງອີຣ່ານນັ້ນ ໂທຣະພາບ ຂອງທາງການອີຣ່ານໄດ້ອ້າງຄຳ ເວົ້າຂອງເຈົ້າໜ້າທີ່ໆກ່າວວ່າ ຂັ້ນຕອນດັ່ງກ່າວ ໄດ້ເລີ້ມຂຶ້ນທີ່ໂຮງໄຟຟ້າ NATANZ ຂອງອີ ຣ່ານ ໃນວັນອັງຄານມື້ນີ້ ທ່າມກາງການມີໜ້າ ຂອງຄະນະກວດການາໆຊາດ ຈາກອົງການ ພະລັງງານ ປະຣະມະນູສາກົນ ອີຣ່ານໄດ້ແຈ້ງໃຫ້ອົງການພະລັງງານ ປະຣະມະນູສາກົນຊາບ ໃນມື້ວັນຈັນວານນີ້ ກ່ຽວກັບແຜນການຂອງ ຕົນ ທີ່ຈະຍົກລະດັບ ທາດຢູເຣນຽມ ຂຶ້ນໃຫ້ໄດ້ 20% ເພື່ອຈະນຳໄປໃຊ້ເປັນເຊື້ອໄຟ ສຳລັບເຕົາແຍກນິວເຄລັຽ ເພື່ອການຄົ້ນຄ້ວາ ທາງດ້ານການ ແພດຂອງຕົນ ບັນດາປະເທດມະຫາອຳນາດຕາເວັນຕົກມີຄວາມວິຕົກກັງວົນວ່າ ຖ້າອີຣ່ານ ຫາກສາມາດຍົກລະດັບ ທາດຢູເຣນຽມ ຂຶ້ນໄດ້ໃນລະດັບ 20% ແລ້ວ ໃນທີ່ສຸດ ອີຣ່ານກໍ ອາດຈະສາມາດຜລິດທາດຢູເຣນຽມ ໃນລະດັບທີ່ນຳໄປສ້າງ ອາວຸດໄດ້ ໂດຍຜ່ານຂັ້ນຕອນແບບດຽວກັນນີ້ ສື່ມວນຊົນ ຂອງທາງ ການຈີນ ລາຍງານວ່າຜູ້ນຳຂອງເກົາຫລີເໜືອ ທ່ານກິມ ຈົງ ອີລ ໃຫ້ການຄຳປະກັນ ຕໍ່ທູດພິ ເສດລະດັບສູງ ຂອງຈີນວ່າ ພຽງຢາງ ມີຄວາມ ໝາຍໝັ້ນຕັ້ງໃຈ ຕໍ່ການເຮັດໃຫ້ ແຫຼມເກົາຫລີເປັນເຂດປອດນິວເຄລັຽ ອົງການຂ່າວຊິນຫວາ ຂອງທາງການຈີນລາຍງານວ່າ ທ່ານກິມໄດ້ໃຫ້ ທັສນະດັ່ງກ່າວ ໃນລະຫວ່າງການເຈຣະຈາຫາຣື ມື້ວານນີ້ທີ່ນະຄອນຫຼວງພຽງຢາງກັບເຈົ້າໜ້າທີ່ ພັກຄອມມູນິສຈີນທ່ານ WANG JIARUI ອົງ ການຂ່າວຊິນຫວາ ລາຍງານວ່າ ທ່ານກິມໄດ້ ກ່າວວ່າ ຄວາມຈິງໃຈຂອງພັກຝ່າຍກ່ຽວຂ້ອງ ທີ່ຈະເປີດ ການເຈຣະຈານິວເຄລັຽ 6 ຝ່າຍ ຄືນໃໝ່ນັ້ນວ່າເປັນສິ່ງສຳຄັນຫຼາຍ ສື່ມວນຊົນ ຂອງທາງການ ເກົາຫຼີເໜືອ ລາຍງານວ່າບຸກ ຄົນທັງສອງ ໄດ້ພົບປະກັນ ແບບຈິງໃຈ ແລະເຕັມດ້ວຍ ໄມຕຣີຈິດມິຕພາບແຕ່ບໍ່ໄດ້ແຈ້ງ ໃຫ້ຊາບວ່າ ໄດ້ມີການສົນທະນາ ຫາຣືກັນກ່ຽວກັບເຣື່ອງໃດແດ່ ເຈົ້າໜ້າທີ່ຈີນກ່າວວ່າມີຢ່າງ ນ້ອຍ 6 ຄົນ ໄດ້ຮັບບາດເຈັບ ເວລາພວກປະ ທ້ວງໂຈມຕີຕຶກ ໂຮງການຣັຖບານຫຼັງນຶ່ງ ໃນ ແຂວງກວາງຕຸ້ງທາງພາກໃຕ້ຂອງຈີນ ເຈົ້າໜ້າ ທີ່ໃນເຂດທ້ອງຖິ່ນ ກ່າວວ່າ ປະມານ 300 ຄົນໄດ້ພາກັນໂຈມຕີ ຕຶກສຳນັກງານໃຫຍ່ ຂອງຣັຖ ບານ ທີ່ເມືອງ HENGSHISHUIໃນມື້ວັນອາ ທິດ ຜ່ານມາ ເພື່ອປະທ້ວງ ຕໍ່ການສ້າງອ່າງ ເກັບນຳ ທີ່ຈະນຳໃຊ້ໃນການສົ່ງນຳຈາກເມືອງ HENGSHISHUI ໄປໃຫ້ເມືອງ QIAOTOU ທີ່ຢູ່ໃກ້ຄຽງ ອົງການຂ່າວຊິນຫວາ ຂອງທາງການຈີນ ກ່າວວ່າ ພວກປະທ້ວງ ທີ່ເມືອງ HENGSHISHUIຢ້ານວ່າ ໂຄງການນີ້ ຈະເຮັດໃຫ້ ການຂາດແຄນນຳ ໃນເມືອງດັ່ງກ່າວທີ່ຮ້າຍແຮງຢູ່ແລ້ວນັ້ນ ມີຄວາມຫລໍ່ແຫລມຕື່ມຂຶ້ນ ມີລາຍງານວ່າ ພວກປະທ້ວງໄດ້ພາ ກັນບຸກເຂົ້າໄປ ໃນຕຶກອາຄານ ແລະໄດ້ຕໍ່ສູ້ ກັບພວກຕຳຣວດ ຢູ່ທີ່ນັ້ນ ເຫດຮ້າຍທີ່ວ່ານີ້ ມີຂຶ້ນຫລັງຈາກ ໄດ້ມີການຈັບກຸມ ພວກປະທ້ວງຫລາຍໆຄົນໃນມື້ວັນເສົາຜ່ານມາ ທີ່ໄດ້ ຖືກກ່າວຫາວ່າ ສ້າງຄວາມເສັຽຫາຍ ໃຫ້ແກ່ຣົດຫລາຍຄັນແລະອຸບປະກອນ ຢູ່ໃນບໍຣິເວນ ກໍ່ສ້າງອ່າງເກັບນ້ຳ ກຳລັງຮັກສາຄວາມສະງົບຂອງສຣີ ລັງກາໄດ້ຈັບອະດີດ ຜູ້ບັນຊາການທະຫານສູງ ສຸດ ທີ່ໄດ້ປລາຊັຍ ໃນການເລືອກຕັ້ງປະທານາ ທິບໍດີ ໃນເດືອນແລ້ວນີ້ ທ່ານ RAUFF HAKEEM ນັກການເມືອງພັກຝ່າຍຄ້ານຂອງ ສຣີລັງກາ ກ່າວວ່າ ພວກທະຫານ ທີ່ປະກອບ ອາວຸດ ໄດ້ໃຊ້ກຳລັງເຂົ້າໄປຈັບກຸມ ນາຍພົນ ເບັ້ຽບຳນານ SARATH FONSEKA ໃນລະ ຫວ່າງການປະຊຸມໃນມື້ວັນຈັນວານນີ້ ທີ່ຫ້ອງ ການແຫ່ງນຶ່ງ ຂອງພັກແນວໂຮມ ປົດປ່ອຍປະ ຊາຊົນຊຶ່ງເປັນພັກຝ່າຍຄ້ານ ທີ່ສຳຄັນ ໃນສຣີ ລັງກາ ເຈົ້າໜ້າທີ່ ຮັກສາຄວາມສະງົບຂອງສຣີ ລັງກາ ກ່າວວ່າ ນາຍພົນ FONSEKA ຈະຖືກ ດຳເນີນຄະດີໂດຍສານທະຫານ ໃນຂໍ້ຫາສົມຮູ້ ຮ່ວມຄິດທີ່ຈະໂຄ່ນລົ້ມຣັຖບານໃນລະຫວ່າງທີ່ ທ່ານຍັງຮັບຣາຊການຢູ່ນັ້ນ ແຕ່ທ່ານ KEHELILYA RAMBUKWELLA ໂຄສົກ ຂອງຣັຖບານສຣີລັງກາກ່າວວ່າ ນາຍພົນ FONSEKA ບໍ່ໄດ້ຖືກຈັບ ໃນຖານມີສ່ວນພົວພັນ ກັບການວາງແຜນລອບສັງຫານ ປະທານາທິບໍດີ ສຣີລັງກາ ທ່ານມາຮິນດາ ຣາຊພັກ ລຸນຫລັງ ການເລືອກຕັ້ງຕາມທີ່ມີ ການກ່າວຫານັ້ນ ເຈົ້າໜ້າທີ່ ເຮຕີກ່າວວ່າ ໄດ້ມີການຊ່ອຍເອົາຜູ້ຊາຍຄົນນຶ່ງ ທີ່ຍັງມີຊີວິດຢູ່ ອອກມາຈາກ ຊາກຫັກພັງ ໃນນະຄອນຫລວງPORT-AU-PRINCE ບ່ອນທີ່ຜູ້ກ່ຽວໄດ້ຕົກຄ້າງຢູ່ ນັບແຕ່ ໄດ້ເກີດ ແຜ່ນດິນໄຫວໃນວັນທີ 12 ມັງກອນ ຜ່ານມາ ເຈົ້າໜ້າທີ່ກ່າວວ່າ ຜູ້ຊາຍ ທີ່ຂາດນຳຢ່າງຮ້າຍແຮງຄົນນີ້ ໄດ້ຖືກຖົມຢູ່ໃນຕລາດແຫ່ງ ນຶ່ງແລະໄດ້ຖືກພົບເຫັນຂະນະທີ່ພວກຊາວບ້ານ ໃນເຂດທ້ອງຖິ່ນ ພາກັນຂຸດ ຊາກຫັກພັງອອກ ຄອບຄົວ ຂອງຊາຍຄົນນີ້ເວົ້າວ່າ ລາວໄດ້ຖືກ ຊາກຫັກພັງເຕັງທັບ ຢູ່ຕລອດເວລາ ພວກນາຍ ແພດທີ່ເຮັດວຽກ ຢູ່ໂຮງໝໍ ສນາມແຫ່ງນຶ່ງ ໃນເຂດທ້ອງຖິ່ນ ກ່າວວ່າ ການກ່າວອ້າງຂອງທາງຄອບຄົວ ແມ່ນບໍ່ສາມາດ ຢືນຢັນໄດ້ ແຕ່ກໍເວົ້າວ່າ ສະພາບຂອງຜູ້ຊາຍຄົນນີ້ ສະແດງໃຫ້ເຫັນວ່າ ມັນອາດເປັນ ຄວາມຈິງໄດ້ ມີຫລາຍກວ່າ 2 ແສນຄົນໄດ້ເສັຽຊີວິດ ໃນເຫດການ ແຜ່ນດິນໄຫວຢ່າງແຮງ ທີ່ເຮຕີ ເມື່ອ 4 ອາທິດກ່ອນ ນອກນັ້ນແລ້ວ ຍັງມີ ການກະປະມານວ່າ ອີກນຶ່ງລ້ານຄົນ ບໍ່ມີບ່ອນພັກພາອາສັຍ ຊາວຢູເຄຣນກຳລັງພາກັນລໍຖ້າຮັບ ຟັງໂດຍກົງ ຈາກນາຍົກຣັຖມຸນຕຣີ YULIA TYMOSHENKO ກ່ຽວກັບວ່າທ່ານນາງຈະ ຮັບເອົາຜົນຂອງການເລືອກຕັ້ງ ປະທານາທິບໍດີໃນມື້ວັນອາທິດແລ້ວນີ້ຫຼືບໍ່ ຊຶ່ງເປັນທີ່ປາກົດວ່າ ຜູ້ນຳພັກຝ່າຍຄ້ານ ທ່ານVIKTOR YANU KOVYCH ເປັນຜູ້ໄດ້ຮັບໄຊຊະນະນັ້ນ ໜັງ ສືພິມອິນເຕີແນັດUKRAINSKAYA PRAV DA ກ່າວວ່າ ທ່ານນາງ TYMOSHENKO ໄດ້ກ່າວຕໍ່ ກອງປະຊຸມຂອງພັກການເມືອງ ຂອງທ່ານນາງ ໃນຕອນແລງ ວັນຈັນວານນີ້ວ່າ ທ່ານນາງ ຈະບໍ່ຍອມຮັບຮູ້ເດັດຂາດ ໄຊຊະນະ ຂອງທ່ານ YANUKOVYCH ແລະຈະທ້າທາຍຜົນການລົງເລືອກຕັ້ງ ຢູ່ທີ່ສານ ທ່ານນາງ TYMOSHENKO ຍັງບໍ່ທັນໃຫ້ການຢືນຢັນ ຫລືປະຕິເສດກ່ຽວກັບລາຍງານຂ່າວດັ່ງກ່າວ ນີ້ເທື່ອ ທ່ານນາງTYMOSHENKO ຍັງມິດງຽບຢູ່ ຫລັງຈາກຄະນະ ສັງເກດການ ຂອງ ຢູໂຣບໄດ້ປະກາດໃນມື້ວານນີ້ວ່າ ການເລືອກຕັ້ງ ໄດ້ດຳເນີນໄປ ຢ່າງໂປ່ງໃສ ແລະຍຸຕິທັມ ອົງການວ່າດ້ວຍຄວາມປອດພັຍ ແລະການຮ່ວມມືຂອງຢູໂຣບຫລື OSCE ໄດ້ໃຫ້ການຮັບ ຮອງແລະສນັບສນູນ ຜົນການເລືອກຕັ້ງ ດັ່ງກ່າວນີ້ວ່າ ເປັນການສະແດງອອກທີ່ໜ້າປະ ທັບໃຈຂອງການເລືອກຕັ້ງ ແບບປະຊາທິປະໄຕ ພະນັກງານຂອງຣັຖບານກາງສະຫະ ຣັດ ຈຳນວນຫລວງຫລາຍໃນເຂດນະຄອນຫລວງ ວໍຊິງຕັນ ຈະໄດ້ຮັບ ອະນຸຍາດໃຫ້ພັກການຕື່ມອີກ ມື້ນຶ່ງໃນວັນອັງຄານມື້ນີ້ ຂະນະທີ່ ຂົງເຂດດັ່ງກ່າວ ກະກຽມຮັບມື ກັບພາຍຸຫິມະໃຫຍ່ອີກຫົວໃໝ່ ອົງ ການ ພະຍາກອນອາກາດ ແຫ່ງຊາດ ຂອງສະຫະ ຣັດ ກ່າວວ່າ ອາດຈະມີຫິມະຕົກຕື່ມອີກ 25 ຫາ 50 ຊັງຕີແມັດ ໃນບັນດາຣັດ ເຂດພາກກາງແຄມ ຝັ່ງມະຫາສະມຸດ ອັດລັນຕິກ ຂອງສະຫະຣັດ ລະ ຫວ່າງ ວັນອັງຄານມື້ນີ້ຫາວັນພຸດມື້ອື່ນ ແນ່ນອນ ພາຍຸຫິມະ ຫົວໃໝ່ນີ້ ຈະເປັນອຸບປະສັກຂັດຂວາງ ຕໍ່ການດຳເນີນຄວາມພະຍາຍາມໃນການຂຸດແລະກວດໄຖຫິມະອອກຈາກ ຖນົນຫົນທາງ ໃນເຂດນະຄອນຫລວງຂອງສະຫະຣັດ ແລະບັນດາຣັດ ອ້ອມແອ້ມອີກ 6 ຣັດ ທີ່ມີຫິມະ ຕົກ ລົງມາຫລາຍເຖິງ 90ຊັງຕີແມັດ ຈາກພາຍຸຫິມະໃຫຍ່ ໃນມື້ວັນສຸກ ແລະວັນເສົາ ຜ່ານມາ ເຮືອນຊານຫຼາຍສິບພັນຫຼັງ ໃນຣັດ MARYLAND, VIRGINIA, WEST VIRGINIA, NEW JERSEY ແລະDELAWARE ຍັງບໍ່ມີໄຟຟ້າໃຊ້ເທື່ອ ແລະຫລັງຄາ ເຮືອນ ຫລາຍໆຫລັງ ໄດ້ພັງລົງມາຍ້ອນນຳໜັກ ຂອງຫິມະ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ